《题洞虚观》
宋代·释仲殊

古观多松桧，幽奇近暮秋。
坐看新月上，閒看断云愁。
野思同花鸟，乡情隔岛洲。
轻寒披鹤氅，隐几彼搔头。

作者简介：释仲殊，字师利，安州（今湖北安陆）人。俗姓张，名挥，仲殊其法号。尝应进士试，不中，弃家为僧，曾住苏州承天寺、杭州宝月寺。崇宁间自缢，事迹见《吴郡志》卷四二、《吴中人物志》卷一二、《栖真志》卷四。